Μετά την απελευθέρωση της νότιας Ελλάδας και τη φυγή ή εξόντωση των Τούρκων θα παρατηρηθεί κάθοδος κατοίκων από ορεινούς οικισμούς προς τα πεδινά. Σύμφωνα με την ανάλυση από τον Δημητρόπουλο των πληροφοριών που δίνει ο Πουκεβίλ για τον αριθμό των σπιτιών 1.261 χωριών του μεγαλύτερου μέρους της Στερεάς και μικρού μέρους της Θεσσαλίας, της Hπείρου, της δυτικής Μακεδονίας και της Πελοποννήσου στις αρχές του 19ου αιώνα, το 8,7% είχαν από 1 έως 9 σπίτια, το 64% από 10 έως 49, το 13,2 από 50 έως 90, το 11,6 από 100 έως 499, το 1,5% από 500 έως 999 και το 1% πάνω από 1.000.